Dakong Sunog sa Roma

Ang Dakong Sunog sa Roma (Linatin: Magnum Incendium Romae), matod sa historyador nga si Tacitus, agsugod niadtong Hulyo 18 sa tuig 64 PK, didto sa mga tindahan nga nag-alirong sa Circus Maximus. Tungod kay kadaghanan sa mga Romano kaniadto nagpuyo man sa kahoy nga mga balay, daling mikatap ang kalayo. matod ni Suetonius, ang sunog milungtad og unom ka adlaw ug pito ka gabii. Naugdaw ang upat sa napulog-upat ka mga distrito sa Roma, ug pito ang naguba. Naapil usab pagkaugdaw ang palasyo ni Nero, ang Templo ni Jupiter Stator, ug ang Templo ni Vesta.

Roma
Mga sunog